stanford-oval/wikipedia huggingface dataset:
Mongolian evankelis-luterilainen kirkko

| Mongolian evankelis-luterilainen kirkko |
| --- | --- |
Suuntautuminen:  luterilainen
Johtaja:  Presidentti Purevdorj (Puje) Jamsran
Toiminta-alue:  Mongolia
Perustettu:  31. lokakuuta 2017
Seurakuntia:  noin 20 (v. 2017)
Jäseniä:  500-700 (v. 2017)
Infobox OKVirheellinen NIMI-arvo: 
Mongolian evankelis-luterilainen kirkko (MELC) on vuonna 2017 perustettu luterilainen kirkko Mongoliassa.
Historia

Norjan luterilainen lähetysliitto (NLM) aloitti lähetystyön Mongoliassa vuonna 1994. Vuoden 1998 syyskuussa suomalaisen Lähetysyhdistys Kylväjän ensimmäiset lähetit saapuivat maahan.
Mongolian evankelis-luterilaisen kirkon perustamisjuhlaa vietettiin Ulaanbaatarissa 31. lokakuuta 2017, tasan 500 vuotta uskonpuhdistuksen alkamisesta. Suomesta mukana olivat Kylväjän työalajohtaja Pentti Marttila, viestintäpäällikkö Outi Rajala sekä hallituksen jäsen Ulla Tulisalo. Norjasta paikalla oli NLM:n ulkomaisen työn johtaja Hjalmar Bø. Lisäksi paikalla olivat maassa työskentelevät lähetit. Kirkon johtajaksi valittiin pastori ja Mongolian teologisen korkeakoulun rehtori Purevdorj Jamsran.
Organisaatio ja jäsenmäärä

Kirkolla oli vuonna 2017 noin 20 seurakuntaa. Niistä pienimmissä oli noin 15 jäsentä ja suurimmissa noin 100 jäsentä. Yhteensä kirkossa oli noin 500-700 jäsentä.
Kansainväliset yhteydet

Kirkon työtä tukevat edelleen avustuksin ja lähetystyöntekijöin sekä Suomen evankelis-luterilaisen kirkon Lähetysyhdistys Kylväjä että Norjan kirkon lähetysjärjestö Norjan luterilainen lähetysliitto. Kirkko on mukana Global Confessional and Missional Lutheran Forumissa, jonka julkilausuman se allekirjoitti 31. lokakuuta 2018.
Ranskan ralli 2010

|  Ranskan ralli 2010 |
| --- | --- |
 11. osakilpailu 13 osakilpailusta kaudella 2010. 
Ajankohta:  1.–3. lokakuuta 2010
Pituus:  20 erikoiskoetta, 352,88 km


Palkintokoroke
Voittaja:   Sébastien Loeb  Daniel Elena  (Citroën World Rally Team)
Toinen:   Daniel Sordo  Diego Vallejo  (Citroën World Rally Team)
Kolmas:   Petter Solberg  Chris Patterson  (Petter Solberg)
Rallin voittaja Sébastien Loeb.
Ranskan ralli 2010 (virallisesti 1. Rallye de France – Alsace) oli Rallin MM-sarjan kauden 2010 11. osakilpailu, joka ajettiin 1.–3. lokakuuta. Kilpailussa oli 20 erikoiskoetta.
Kilpailu oli ensimmäinen Alsacessa järjestetty Ranskan MM-osakilpailu. Kilpailun keskuspaikka oli Strasbourgissa. Toiseksi viimeisenä ajettava erikoiskoe 19 peruttiin johtuen huolesta katsojien turvallisuudesta.
Sébastien Loeb johti kilpailua alusta loppuun ja varmisti seitsemännen mestaruutensa. Loebin tallikaverina ajanut Dani Sordo sijoittui toiseksi, jolloin Citroën varmisti samalla valmistajien mestaruuden.
Erikoiskokeet

Kilpailussa oli 20 erikoiskoetta, joiden yhteispituus oli 352,88 kilometriä. Siirtymiä oli 919,43 kilometriä ja kokonaispituus oli 1272,31 kilometriä.
| Päivä | Kello | Nro | Nimi | Pituus |
| --- | --- | --- | --- | --- |
| 1. lokakuuta | 8:43 | SS 1 | Hohlandsbourg 1 | 9,90 km |
| 1. lokakuuta | 9:01 | SS 2 | Firstplan 1 | 16,58 km |
| 1. lokakuuta | 9:39 | SS 3 | Vallée de Munster 1 | 22,33 km |
| 1. lokakuuta | 11:02 | SS 4 | Grand Ballon 1 | 24,12 km |
| 1. lokakuuta | 14:05 | SS 5 | Hohlandsbourg 2 | 9,90 km |
| 1. lokakuuta | 14:23 | SS 6 | Firstplan 2 | 16,58 km |
| 1. lokakuuta | 15:01 | SS 7 | Vallée de Munster 2 | 22,33 km |
| 1. lokakuuta | 16:24 | SS 8 | Grand Ballon 2 | 24,12 km |
| 2. lokakuuta | 8:28 | SS 9 | Klevener 1 | 10,54 km |
| 2. lokakuuta | 8:57 | SS 10 | Ungersberg 1 | 15,50 km |
| 2. lokakuuta | 10:05 | SS 11 | Pays d'Ormont 1 | 35,48 km |
| 2. lokakuuta | 11:03 | SS 12 | Salm 1 | 13,09 km |
| 2. lokakuuta | 14:16 | SS 13 | Klevener 2 | 10,54 km |
| 2. lokakuuta | 14:45 | SS 14 | Ungersberg 2 | 15,50 km |
| 2. lokakuuta | 15:53 | SS 15 | Pays d'Ormont 2 | 35,48 km |
| 2. lokakuuta | 16:51 | SS 16 | Salm 2 | 13,09 km |
| 3. lokakuuta | 8:29 | SS 17 | Haguenau 1 | 4,20 km |
| 3. lokakuuta | 9:38 | SS 18 | Bitche Camp 1 | 24,70 km |
| 3. lokakuuta | 12:16 | SS 19 | Bitche Camp 2 | 24,70 km |
| 3. lokakuuta | 13:40 | SS 20 | Haguenau 2 - Power Stage | 4,20 km |
Lähde:
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Sébastien Loeb |  Daniel Elena | Citroën C4 WRC | 3:05.49,3 |  | 25 |
| 2. |  Daniel Sordo |  Diego Vallejo | Citroën C4 WRC | 3:06.25,0 | +35,7 | 18 |
| 3. |  Petter Solberg |  Chris Patterson | Citroën C4 WRC | 3:07.06,1 | +1.16,8 | 15 |
| 4. |  Jari-Matti Latvala |  Miikka Anttila | Ford Focus RS WRC 09 | 3:07.18,6 | +1.29,3 | 12 |
| 5. |  Mikko Hirvonen |  Jarmo Lehtinen | Ford Focus RS WRC 09 | 3:09.33,1 | +3.43,8 | 10 |
| 6. |  Sébastien Ogier |  Julien Ingrassia | Citroën C4 WRC | 3:17.45,2 | +11.55,9 | 8 |
| 7. |  Federico Villagra |  Diego Curletto | Ford Focus RS WRC 08 | 3:20.04,7 | +14.15,4 | 6 |
| 8. |  Matthew Wilson |  Scott Martin | Ford Focus RS WRC 08 | 3:20.16,2 | +14.26,9 | 4 |
| 9. |  Henning Solberg |  Stéphane Prévot | Ford Fiesta S2000 | 3:22.38,2 | +16.48,9 | 2 |
| 10. |  Patrik Sandell |  Emil Axelsson | Škoda Fabia S2000 | 3:23.01,6 | +17.:12,3 | 1 |
Lähde:
Aiheesta muualla

Kuvia tai muita tiedostoja aiheesta Ranskan ralli 2010 Wikimedia Commonsissa
Osakilpailut MM-rallikaudella 2010
Ruotsi
Meksiko
Jordania
Turkki
Uusi-Seelanti
Portugali
Bulgaria
Suomi
Saksa
Japani
Ranska
Katalonia
Wales
Rallin maailmanmestaruussarjan Ranskan rallit
| --- | --- |
2010-luku:   2010  2011  2012  2013  2014
Puerto Rico (Gran Canaria)

Puerto Rico
Puerto Ricon keskustan uimarantaa
Puerto Rico on matkailukohde Mogánin kunnassa Espanjan Kanariansaariin kuuluvalla Gran Canarian saarella. Sen nimi tarkoittaa rikasta satamaa. Satama on suojassa tuulilta aallonmurtajan takana. Vuonna 2005 Puerto Ricossa oli 2561 asukasta. 1970-luvulta alkaen sinne on rakennettu hotelleja ja asuntohotelleja sekä vuokrattavia huviloita. Paikka on ennen kaikkea perhelomailijoiden suosiossa, ja tunnettu kahdesta hiekkarannastaan. Uudempi Amadoreksen ranta sijaitsee kylän länsipuolella. Puerto Ricossa on huomattavia korkeuseroja.
Puerto Ricosta on tiheästi liikennöidyt bussiyhteydet Las Palmasiin ja Maspalomasiin. Saaren eteläreunaa myötäilevä GC-1 -moottoritie Las Palmasista kulkee kylän ohitse länteen jatkuen aina Puerto de Mogániin asti. Puerto Ricossa on kaksi suurempaa ostoskeskusta, Puerto Rico ja Europa.
Puerto Ricossa on matkaoppaiden mukaan Kanariansaarten varmin aurinko.
Aiheesta muualla

Wikimedia Commonsissa on kuvia tai muita tiedostoja aiheesta .
Matkakohteena Puerto Rico, Kanariansaaret (Arkistoitu – Internet Archive)
Pudasjärvi (Äänekoski)

| Pudasjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°41′49″N, 25°36′11″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen eteläosan alue (14.41)
Laskupuro:  puro Alaseen 
Järvinumero:  14.412.1.003
Mittaustietoja
Pinnankorkeus:  127,2 m  
Pituus:  4,8 km  
Leveys:  520 m  
Rantaviiva:  12,644 km  
Pinta-ala:  85,139 ha  
Tilavuus:  0,00354723 km³ 
Keskisyvyys:  4,17 m  
Suurin syvyys:  12 m  
Saaria:  4 
 fiPudasjärvi 
Pudasjärvi on Keski-Suomessa Äänekoskella Kevätlahden lähellä sijaitseva järvi.
Maantietoa

Järvi on 4,8 kilometriä pitkä, 520 metriä leveä ja sen pinta-ala on 85 hehtaaria. Järvellä on kartan mukaan 4 saarta. Järvi on luodattu ja siitä on julkaistu syvyyskartat. Järven tilavuudeksi on saatu 3,55 miljoonaa kuutiometriä. Sen keskisyvyys on 4,2 metriä ja suurin syvyys on 12,0 metriä. Sen rantaviivan pituus on 12,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen eteläosan alueella (14.41), jonka Pudasjärven valuma-alueeseen (14.412) se kuuluu. Järven vedenpinnan korkeus on 127,2 metriä mpy.
Pääryhmä (kemia)

Kemiassa pääryhmiä ovat jaksollisen järjestelmän kahdeksan korkeinta saraketta eli ryhmää.
Alla on taulukoituna pääryhmät ja niihin kuuluvat alkuaineet.

Maa-alkalimetalliryhmän ja booriryhmän väliin on jätetty tyhjä tila, koska siihen tulevat muut alkuaineet (siirtymämetallit, lantanoidit, aktinoidit), jotka eivät kuulu mihinkään pääryhmistä.
Alla olevan taulukon värien selityksiä:
Taustaväri kertoo, onko alkuaine metalli, puolimetalli vai epämetalli.
metallit
puolimetallit
epämetallit
Alkuaineiden lyhenteiden väri kertoo aineen olomuodon normaaliolosuhteissa.
kaasut
nesteet
kiinteät
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| Alkalimetallit | Maa-alkalimetallit |  | Booriryhmä | Hiiliryhmä | Typpiryhmä | Happiryhmä | Halogeenit | Jalokaasut |
|  |  |  |  |  |  |  |  | helium (He) |
| litium (Li) | beryllium (Be) |  | boori (B) | hiili (C) | typpi (N) | happi (O) | fluori (F) | neon (Ne) |
| natrium (Na) | magnesium (Mg) |  | alumiini (Al) | pii (Si) | fosfori (P) | rikki (S) | kloori (Cl) | argon (Ar) |
| kalium (K) | kalsium (Ca) |  | gallium (Ga) | germanium (Ge) | arseeni (As) | seleeni (Se) | bromi (Br) | krypton (Kr) |
| rubidium (Rb) | strontium (Sr) |  | indium (In) | tina (Sn) | antimoni (Sb) | telluuri (Te) | jodi (I) | ksenon (Xe) |
| cesium (Cs) | barium (Ba) |  | tallium (Tl) | lyijy (Pb) | vismutti (Bi) | polonium (Po) | astatiini (At) | radon (Rn) |
| frankium (Fr) | radium (Ra) |  | nihonium (Nh) | flerovium (Fl) | moskovium (Mc) | livermorium (Lv) | tennessiini (Ts) | oganesson (Og) |
Mini World

| Mini World Indila |
| --- | --- | --- |

Studioalbumin tiedot
 Äänitetty : 2013
 Julkaistu: 24. helmikuuta 2014
 Tuottaja(t): Skalpovich
 Tyylilaji: pop, pop-folk
 Kesto: 43.14
 Levy-yhtiö: Capitol Music France
Muut kannet
 Digitaalisen julkaisun kansikuva
Listasijoitukset
  1.
Indilan muut julkaisut
|   | Mini World 2014 |   |
Singlet albumilta Mini World
 ”Dernière danse” Julkaistu: 13. marraskuuta 2013  ”Tourner dans le vide” Julkaistu: helmikuu 2014  ”S.O.S.” Julkaistu: 19. toukokuuta 2014  ”Run Run” Julkaistu: 23. elokuuta 2014  ”Love Story” Julkaistu: 24. marraskuuta 2014
Mini World on ranskalaisen laulaja Indilan ensimmäinen albumi. Se julkaistiin lokakuussa 2014.
Kappaleet

Dernière Danse – 3.33
Tourner dans le vide – 4.06
Love Story – 5.16
SOS – 4.32
Comme un bateau – 4.55
Run Run – 3.45
Ego – 4.16
Boîte en argent – 4.25
Tu ne m'entends pas – 3.17
Mini World – 5.09
Kappaleet > Deluxe version bonuskappaleet

Tourner dans le vide (Orchestral Version) – 3.49
Love Story (Orchestral Version) – 5.00
S.O.S. (Acoustic Version) – 4.00
Kappaleet > Rajoitetun painoksen bonuskappaleet

Ainsi bas la vida – 3.36
Feuille d'automne – 4.01
Tourner dans le vide (Orchestral Version) – 3.49
Love Story (Orchestral Version) – 5.00
S.O.S. (Acoustic Version) – 4.00
Kappaleet > Rajoitetun painoksen DVD

"Dernière danse" (W9 Home Concert)
"Love Story" (W9 Home Concert)
"S.O.S." (W9 Home Concert)
"Tourner Dans Le Vide" (W9 Home Concert)
"Run Run" (W9 Home Concert)
"Dernière danse" (Orchestral Version à cordes)
"Dernière danse" (Video)
"Tourner dans le vide" (Video)
"S.O.S." (Video)
"Mini World" (Trailer)
Päärinen

Päärinen on kylä Salon kaupungin Perniössä. Kylä sijaitsee Perniön asemanseudun vieressä Perniönjoen läntisellä vastarannalla.
Päärisen suorakaiteen muotoinen kyläalue ulottuu Perniönjoelta länteen Kalassuon ja Honissuon yli Pajajärvenojalle saakka. Kylän asutus sijoittuu Perniönjoen laaksoon, kun valtaosa kylän alueesta on Teijon ylänköön kuuluvaa mäkistä ja metsäistä suomaata. Alueen keskivaiheilla on pieni muutaman talon Kuljun kulmakunta.
Päärisistä on löytynyt rautakautinen asuinpaikka ja vanha polttokenttäkalmisto. Päärinen ja naapurikylä Paarskylä joen toiselta puolelta ovat saattaneet olla alkujaan samaa kylää. Pääristen tilamäärä on vaihdellut ja osa tiloista on ajoittain ollut autiona. Lopulta 1700-luvulla tilat ovat yhdistyneet yhdeksi säteriksi, jonka omistus päätyi Paarskylän kartanolle. 1800-luvulle tultaessa Pääristen tilan päärakennus on hävinnyt.
Mikroluotto

Mikroluotto (myös mikrolaina, engl. microcredit) on pienten rahasummien lainaamista ihmisille, jotka ovat niin köyhiä, että eivät perinteisten määritelmien mukaan ole luottokelpoisia. Mikroluottoja alettiin myöntää 1970-luvulla kehitysmaissa etenkin naisille. Mikroluottojen isänä pidetään bangladeshilaista Muhammad Yunusia, joka aloitti 1974 lainaamalla nälänhädän uhreille rahaa omista varoistaan, ja perusti 1976 Grameen-pankin.
Mikrorahoituksella (engl. microfinancing) tarkoitetaan mikroluottoja, piensäästöohjelmia ja pienvakuutuksia. Maailmalla mikrorahoituksen piirissä on vuoden 2006 lopun tietojen mukaan noin sata miljoonaa maailman köyhimmistä kotitalouksista.
Mikroluottojärjestelmiä on kehitetty erityisesti kehitysmaiden köyhien aseman kohentamiseksi. Järjestelmien vaikutuspiirissä olevista asiakkaista koottujen laajojen tilastojen mukaan asiakkaista on maailmanlaajuisesti ylivoimaisesti suurin osa kehitysmaissa (130 miljoonaa 133 miljoonan asiakkaan kokonaismäärästä vuonna 2006).
YK julisti vuoden 2005 mikroluottojen vuodeksi.
Muhammad Yunus ja Grameen-bank saivat vuoden 2006 Nobelin rauhanpalkinnon.
Keskinäinen takaus

Mikroluottojen keskeisenä menetelmänä on takausryhmä. Esimerkiksi Grameen-pankissa Bangladeshissa viisi naista muodostaa takausryhmän, joka ensin keskustelee kunkin lainatarpeista. Sitten ryhmä päättää, kelle tai keille ensimmäinen laina annetaan. Tämän maksettua seuraava saa lainan. Ryhmän puheenjohtajana toimiva saa lainan viimeiseksi. Ryhmä pitää kirjaa lainan takaisinmaksusta – tyypillisesti maksut tapahtuvat esimerkiksi joka viikko tasaerissä, joka sisältää sekä lyhennyksen että koron.
Keskinäisen takaamisen mallilla luottotappiot on saatu pieniksi.
Ryhmät voivat myös osaltaan taata toisiaan isommassa piirissä. Esimerkiksi K-REP-pankissa Keniassa kuusi viiden hengen ryhmää muodostaa yhden isomman piirin, jossa ryhmät takaavat toistensa lainojen takaisinmaksua. Tällöin ryhmältä peritään toisen ryhmän luottotappio, jos sellainen muodostuu, mutta ei ryhmän sisäistä luottotappiota, jos se pystytään kattamaan ryhmän sisäisillä takauksilla.
Suomessa

Suomen osuuspankkeja ja säästöpankkeja 1900-luvun alussa vastaavia rahoituslaitoksia pidetään maailmalla mikrorahoituslaitoksina.
Nyky-Suomessa pienlainat on otettu käyttöön muun muassa Finnveran naisyrittäjälainoissa ja eräissä keskinäiseen takaukseen perustuvissa lainajärjestelyissä. Sosiaalisten luottolaitosten luottoja voi myös pitää mikrorahoituksena, mutta toimintaperiaate on niissä yksilökohtainen, kun mikrorahoituksen päälinjana on ryhmäkohtainen talousasioiden hoito. Myös keskinäiset vakuutusyhdistykset ovat osa mikrorahoitusta.
Kirjallisuutta

Elonheimo, Ville: Mikrorahoituksen pieni käsikirja. Kehitysyhteistyön palvelukeskus, Helsinki 2000.
Aiheesta muualla

Kehitysyhteistyön palvelukeskus mikrolainoista (Arkistoitu – Internet Archive)
Yle Ulkolinja: Mikrolainojen nurja puoli (Arkistoitu – Internet Archive)
Microcredit, Gender and Neoliberal Development in Bangladesh
Aiheesta muualla > Keskeiset maailmanlaajuiset sivustot

Microcredit Summit (englanniksi)
Microfinance Gateway (englanniksi)
YK mikrolainoista (Arkistoitu – Internet Archive) (englanniksi)
Aiheesta muualla > Mikrorahoituslaitosten sivustoja

Grameen-pankki (englanniksi)
Kiva.org (englanniksi)
K-REP (englanniksi)
Päärynäjättikelppi

| Päärynäjättikelppi |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Chromalveolata
Kaari::  Ruskeat levät Heterokontophyta
Luokka::  Ruskolevät Phaeophyceae
Lahko::  Laminariales
Heimo::  Lessoniaceae
Suku::  Jättikelpit Macrocystis
Laji::  pyrifera
Kaksiosainen nimi
 Macrocystis pyrifera  (L.) C. Agardh 
Katso myös
   Päärynäjättikelppi Commonsissa 
Infobox OKVirheellinen NIMI-arvo: 
Päärynäjättikelppi eli päärynälevä (Macrocystis pyrifera) on makrolevä, joka voi kasvaa jopa 60 metriä pitkäksi. Se on suurikokoisin tunnettu levälaji ja samalla suurin koko Chromalveolata-kunnan edustaja. Se on yksi viidestä levälajista, joiden metsämäisiä kasvustoja kutsutaan kelppileväksi. Päärynälevien rakenne on kehittynyt varsin erikoistuneeksi: niiden sekovarsi muistuttaa suuresti kasvien juuria, vartta ja lehtiä. Tämä on hyvä esimerkki rinnakkaisista, toisistaan riippumattomista evoluutioprosesseista.
Päärynäjättikelppiä tavataan Pohjois-Amerikan Tyynenmeren puoleisella rannikolla. Se viihtyy alle 40 metrin syvyydessä vesissä, joiden lämpötila pysyy 20 asteen kylmemmällä puolella, mutta lämpimämmässä kuin 5 astetta. Päärynäjättikelppiyksilö voi elää 4–10 vuotta ja sen yksittäinen verso 6–12 kuukautta. Päärynäjättikelppi sisältää paljon jodia, kaliumia ja muita hivenaineita. Sitä on kerätty 1900-luvun alussa potaskan raaka-aineeksi ja nyttemmin muun kemianteollisuuden ja elintarviketuotannon käyttöön. Päärynäjättikelppi kasvaa huomattavan nopeasti, parhaimmillaan 30 cm päivässä.
More (brittiläinen yhtye)

| More> Tiedot |
| --- | --- |
Toiminnassa:  1982–
Tyylilaji:  NWOBHM
Kotipaikka:   Lontoo, Englanti
Laulukieli:  englanti
Jäsenet:  Brian Day, basso   Kenny Cox, kitara   Andy John Burton, rummut   Mick Stratton, laulu  
Entiset jäsenet:  Laurie Mansworth, kitara   Brian Day, basso   Kenny Cox, kitara   Paul Day   Frank Darch, rummut  
Infobox OKNimi-testi OK: 
More on brittiläinen heavy metal -yhtye. Yhtye oli osa New Wave of British Heavy Metal -aikakautta. Yhtye on tehnyt kaksi albumia.
Diskografia > Albumit

Warhead (1981)
Blood & Thunder (1982)
Diskografia > Singlet

"We Are the Band" / "Atomic Rock" (1981)
"Trickster" / "Hey Joe" (1982)
Quadra 700

Quadra 700 käytti Macintosh IIcin koteloa.
Quadra 700 on Apple Computerin lokakuussa 1991 julkaisema tietokone. Laite on osa Applen Macintosh Quadra -tietokonemallistoa ja se julkaistiin yhdessä Quadra 900:n kanssa. Quadra 700 ja 900 olivat ensimmäiset Macintoshit, jotka käyttivät Motorola 68040-prosessoria ja sisälsivät sisäänrakennetun Ethernet-portin.
Tekniset tiedot

25 MHz:n 68040 -prosessorilla varustettu Quadra 700 sisälsi 4 Mt 80 ns 30-pinnista, SIMM-tyyppistä keskusmuistia, joka oli laajennettavissa 68 Mt:n saakka. Myöhemmin Apple julkaisi PowerPC 601-emolevyn, jolla Quadra 700:n emolevyn saattoi korvata. Laitteen kotelo oli sama kuin Macintosh IIci:n käyttämä malli, jonka saattoi asettaa pystyyn tai makuulle. Käyttöjärjestelmänä toimi System 7.0.1, jonka saattoi päivittää versioon 8.1 saakka ilman PowerPC-päivitystä.
Aiheesta muualla

Macintosh Quadra 700:n tekniset tiedot (Arkistoitu – Internet Archive) - Apple
Apple Macintosh
| --- | --- |
Compact Macintosh (Classic):   Macintosh 128K  Macintosh 512K  Macintosh 512Ke  Macintosh Plus  Macintosh SE SE FDHD  Macintosh SE/30  Macintosh Classic  Macintosh Classic II  Macintosh Color Classic  Macintosh Color Classic II 
II:   Macintosh II  Macintosh IIx  Macintosh IIcx  Macintosh IIci  Macintosh IIfx  Macintosh IIsi  Macintosh IIvi  Macintosh IIvx 
LC:   Macintosh LC  Macintosh LC II  Macintosh LC III  Macintosh LC III+  Macintosh LC 475  Macintosh LC 520  Macintosh LC 550  Macintosh LC 575  Macintosh LC 580  Macintosh LC 630 
Centris/Quadra:   Centris 610  Centris 650  Centris 660AV  Quadra 605  Quadra 610  Quadra 630  Quadra 650  Quadra 660AV  Quadra 700  Quadra 800  Quadra 840AV  Quadra 900  Quadra 950 
Power Macintosh:   Power Macintosh 4400  Power Macintosh 5200 LC  Power Macintosh 5260 LC  Power Macintosh 5400  Power Macintosh 5500  Power Macintosh 6100  Power Macintosh 6200  Power Macintosh 6300  Power Macintosh 6400  Power Macintosh 6500  Power Macintosh 7100  Power Macintosh 7200  Power Macintosh 7300  Power Macintosh 7500  Power Macintosh 7600  Power Macintosh 8100  Power Macintosh 8200  Power Macintosh 8500  Power Macintosh 8600  Power Macintosh 9500  Power Macintosh 9600  Power Macintosh G3  Power Macintosh G4 Cube  Power Macintosh G4  Power Macintosh G5 
Muut mallit:   XL  Portable  Performa  TV  Twentieth Anniversary Macintosh  iMac  eMac  Mac mini  Mac Pro 
Kannettavat:   PowerBook PowerBook 100  iBook  MacBook  MacBook Air  MacBook Pro 
Palvelimet:   Apple Network Server  Apple Workgroup Server Workgroup Server 9150  Xserve 
Muuta:  Luettelo Macintosh-malleista
Käyttöjärjestelmät:   Mac OS  macOS
Randa Williams

| Randa Williams> Henkilötiedot |
| --- | --- |
Syntynyt: 1962 (ikä 61–62)
Muut tiedot
Omaisuus:  5,5 miljardia dollaria (3/2018)
Yritys:  Enterprise Products Partners
Randa Duncan Williams (s. 1962) on  yhdysvaltalainen yritysjohtaja ja miljardööriperijätär. Hän peri vuonna 2010 noin 9 prosenttia osittain isänsä Dan Duncanin vuonna 1968 perustamasta pörssinoteeratusta kaasun, öljyn ja petrokemian tuotteiden siirtoputkistoja omistavasta Enterprise Products Partners -suuryhtiöstä. Maaliskuussa 2018 yhtiöllä oli noin 50 000 mailia näitä siirtoputkia. Yhdysvaltalainen talousjulkaisu Forbes arvioi maaliskuussa 2018 Williamsin omistusten arvoksi 5,5 miljardia dollaria.
Williamsilla on kolme sisarusta Milane Duncan Frantz, Dannine D. Avara ja  Scott Duncan, joilla on likimain yhtä suuri peritty varallisuus (osuus osakkeita hallinnoivasta säätiöstä edunsaajina). Poikkeukselliseksi Dan Duncanin jälkeläisten perinnön teki sen verovapaus. Yhdysvalloista puuttui vuonna 2010 kongresin lainsäädäntökiistojen liittovaltion perintövero (estate tax). Tämän seurauksena Dan Duncanin lapset säästivät perinnössä arvioiden mukaan jopa useita miljardeja dollareita.
Williams suoritti alemman korkeakoulututkinnon Ricen yliopistossa (1985, politiikka ja taloustieteet) ja juristiksi (JD) Houstonin yliopistosta. Hän toimi juristina kuusi vuotta ennen putkiyhtiöön liittymistään. Sisaruksista ainoana Williams on työskennellyt siirtoputkiyhtiön johdossa. Hän tuli yhtiöön vuonna 1994, nousi toimitusjohtajaksi vuonna 2001 ja hallituksen puheenjohtajaksi vuonna 2010.
Williams on naimisissa, hänellä on yksi lapsi ja hän asuu Houstonissa, Texasissa.  Hän toimii Texasin yliopiston terveystieteiden tutkimuskeskuksen (University of Texas Health Science Center) johtokunnassa. Tutkimuskeskuksessa on hänen isänsä munaan nimetty lasten oppimiseen keskittynyt laitos. Hänellä on monia muitakin yritysten ja säätiöiden johtotehtäviä.
Käännös suomeksi
Moby Dick (täsmennyssivu)

Moby Dick tarkoittaa seuraavia asioita:
Moby Dick, Herman Melvillen romaani vuodelta 1851
Moby Dick, Led Zeppelinin kappale
Moby Dick, satamayhtiö
Valkoinen valas, vuoden 1930 elokuva
Moby Dick – valkoinen valas, vuoden 1956 elokuva
Moby Dick, vuoden 1998 elokuva.
Moby Dick, unkarilainen heavy/thrash metal-yhtye.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Moby Dick”, voi hakea sivunnimihaulla, laajalla sivunnimihaulla tai tekstihaulla.
Pudasjärven välikohtaus

| Lapin sodan taistelut |
| --- | --- |
Syysmanööverit • Pudasjärvi • Olhava • Tornion maihinnousu • Tornionlaakso • Kemi • Ylimaa • Taipaleenkylä • Rovaniemi • Tankavaara • Muonio • Käsivarren asemasota: 
Pudasjärven välikohtaus oli toisen maailmansodan aikaan Lapin sodan alkuvaiheessa 28. syyskuuta 1944 tapahtunut lyhyt aseellinen taistelu Pohjois-Suomesta vetäytyvien saksalaisjoukkojen ja pohjoiseen etenevien suomalaisjoukkojen välillä. Pudasjärvellä joukot avasivat ensimmäistä kertaa tulen toisiaan vastaan.